Diari Oficial de la Generalitat Valenciana


Sumari del DOGV 5757, del 07-05-2008 (2008/5433)

Informació pública de l'alternativa tècnica del Programa d'Actuació Integrada de la UE-2.2 del polígon industrial l'Olivera d'Altura.
-------------------------------------------------------------------------------------------------------------------------------------

### Dades del document

Número de DOGV
:   5757

Data del DOGV
:   07-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5433


Data del document
:   28-04-2008

Organisme emissor
:   Casas de Altura, SL

Tipus de document
:   Informació Pública

Descriptors 

:   * Altura
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada de la UE-2.2 del polígon industrial l'Olivera d'Altura.  
 [2008/5433]  
La mercantil Casas de Altura, SL, amb CIF P91172754, domicili a la plaça San Miguel, número 5, d'Altura, amb motiu de l'inici del concurs per a la selecció d'urbanitzador de la UE-2.2 de sòl urbà industrial del polígon l'Olivera d'Altura, aprovat per acord plenari de data 29 de febrer de 2008, i publicades les bases particulars en el Butlletí Oficial de la Província de Castelló.   
Enviat l'anunci del dit concurs al Diari Oficial de la Unió Europea l'11 de març de 2008, i publicat en el Diari Oficial de la Comunitat Valenciana el 16 d'abril de 2008.  
En compliment del que establix l'article 134 de la Llei 16/2005, Urbanística Valenciana (LUV), se sotmet a informació pública, previ avís als titulars cadastrals, els documents assenyalats en l'article 126 de la Llei Urbanística Valenciana, en relació amb l'article 293 del Reglament d'Ordenació i Gestió Territorial i Urbanística, consistents en: identificació del document de planejament que regule l'ordenació detallada que s'ha de desenvolupar, que en este cas es correspon amb la delimitació de la unitat d'execució número 2.2 de sòl urbà industrial continguda en les normes subsidiàries de planejament, proposta de la modificació del pla parcial quant a les ordenances d'edificació, com també la memòria del programa, i projecte d'urbanització, per un termini d'un mes, comptador des de l'endemà de la publicació d'este anunci en el Diari Oficial de la Comunitat Valenciana.  
Es fa constar que els documents a què es fa referència anteriorment, integrants de l'alternativa tècnica, han quedat protocol·litzats per mitjà d'acta autoritzada a la notaria de Segorbe, amb domicili al carrer del Doctor Velázquez, número 11-1r-A, i estaran exposats en horari d'atenció al públic de 09.00 a 14.00 hores.  
Igualment s'ha dipositat una còpia de la dita documentació a l'Ajuntament d'Altura, que podrà examinar-se a la Secretaria de la dita institució de dilluns a divendres, en horari d'atenció al públic. Així mateix, a la proposició del programa es podrà accedir a través de la web de l'Ajuntament d'Altura.  
Durant el termini indicat d'un mes podrà consultar-se tota la documentació, tant a l'Ajuntament com a la notaria assenyalada, on es podrà obtenir una còpia de l'acta de protocol·lització, com també formular-hi al·legacions, que podran presentar-se indistintament a la notaria o a l'Ajuntament.  
Així mateix, este anunci es publica perquè faça la funció de notificació per a les persones interessades que siguen desconegudes, de les quals s'ignore el lloc de notificació o, intentada esta, no s'haguera pogut practicar, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 296 del Reglament d'Ordenació i Gestió Territorial i Urbanística.  
Altura, 28 d'abril de 2008.- L'administrador de Casas de Altura, SL: Federico Marqués Blasco.